**Информација за изработка на Стратегијата за развој на МСП 2025-2030 година**

Стратегијата за развој на МСП 2025-2030 ќе се изработи во рамките на проектот “ЕУ за развој на МСП 2025 -2030 година“ кој започна со работа во јуни 2024 год. Главната цел на проектот е да се развие рамка на политики за МСП во согласност со стратешките приоритети на ЕУ и да се зголемат капацитетите на јавната администрација за подобар развој на програми и мерки за развој на МСП.

Фокусот на проектот е да се развие нова Национална Стратегија за МСП 2025-2030 година, да се воспостави ефикасен механизам за следење и евалуација (М&Е) на имплементацијата на Стратегијата за МСП и да се обезбеди градење на капацитетот на јавната администрација, малите и средните претпријатија, деловните асоцијации, невладините организации и други институции и тела за подобро искористување на фондовите на ЕУ.

Министерството за економија и труд како главен чинител во изработката на новата стратегија и и проектот “ ЕУ за развој на МСП”, финансиран од Европска Унија го започнаа процесот за подготовка на Стратегијата за развој на МСП 2025-2030.

После формирањето на Работната група од страна на Министерството за економија и труд, првиот состанок на работната група за изготвување на Стратегијата за развој на МСП се одржа на **11 септември 2024 година**. На состанокот присуствуваа експертиод ЕУ Проектот и Работната група претставена со 18 претставници на Министерството за економија и труд, претставници на други министерства, државни органи, универзитети, како и претставници на Стопанските комори.

Првиот состанок на Работната група за изработка на Стратегијата за развој на МСП 2025-2030 година се одржа на 11 септември 2024 година и се дискутираше за насоките за работа на работната група за развој на Стратегијата за развој на МСП 2025-2030 година.

Експертите на Проектот ЕУ за развој на МСП заедно со членовите на Работната група дискутираа за методологијата за оценка на имплементацијата на Стратегијата за МСП 2018-2023 година.

Учесниците, препознавајќи ја важноста од поддршката на малите и средните претпријатија се согласија дека новата Стратегија за развој на МСП (2025-2030 год ) не само што треба да ги продолжи најзначајните насоки од претходната Стратегија, туку и да ја отвори нови начини и принципи за подобрување на развојот на МСП во согласност со стратешките приоритети на ЕУ и добрите практики на ЕУ.

Во организација на Проектот “ЕУ за развој на МСП” и Министерството за економија и труд на РС Македонија**, на 25 септември 2024 година**, се оддржа работилница на тема Оценка на имплементацијата на националната стратегија за развој на МСП 2018-2023 во Република Северна Македонија, на која присуствуваа преку пеесетина учесници заинтересирани да ја слушнат методологијата за оценка на Стратегијата ,како и самата оценка на имплементацијата, како појдовна основа за изготвување на новата национална стратегија за МСП 2025-2030 година. Работилницата заврши со плодна дискусија, размена на искуства и предизвици со кои се соочуваат засегнатите страни за спроведување на Стратегијата на МСП 2018-2023,а се во насока да се изработи подобра, нова национална стратегија за МСП за 2025-2030 год.

На работилницата присуствуваа претставници на надлежните владини институции, Работната група, Светска банка во РСМ, стопанските комори,бизнисите,универзитетите,занаетчиските комори, фондации за МСП итн.

Вториот тренинг за членовите на работната група се одржа на **21 октомври 2024** на тема ЕУ 2020 „Поттикнување на соработката низ претприемачките екосистеми, прво размислувај за малите бизниси“ – „Акт за малите бизниси во Европа“.

На состанокот на Работната група на **29 октомври 2024** год од страна на експертите на Проектот се презентираше извештајот за Оценка за спроведување на стратегијата за МСП 2018-2023 година,научените лекции од истата и кои ќе бидат понатамошните чекори од старата стратегија до новата стратегија за развој на МСП 2025-2030 год.

На **5 ноември 2024** година ќе се одржи работилница во Тетово од страна на експертите на Проектот ЕУ за Развој на МСП каде ќе се презентира извештајот за Оценка за спроведување на стратегијата за МСП 2018-2023 година,научените лекции од истата и кои ќе бидат понатамошните чекори од старата стратегија до новата стратегија за развој на МСП 2025-2030 год. Дискусија за НАЦРТ ВЕРЗИЈАТА на СТРАТЕГИЈАТА за МСП 2025-2030 год.

Поканети се претставници на малите и средните претпријатија, деловните асоцијации, невладините организации и други институции и тела да го дадат својот придонес во изготвување на новата Стратегија.

На **12 ноември 2024** година ќе се одржи работилница во Штип од страна на експертите на Проектот ЕУ за Развој на МСП каде ќе се презентира извештајот за Оценка за спроведување на стратегијата за МСП 2018-2023 година,научените лекции од истата и кои ќе бидат понатамошните чекори од старата стратегија до новата стратегија за развој на МСП 2025-2030 год. Дискусија за НАЦРТ ВЕРЗИЈАТА на СТРАТЕГИЈАТА за МСП 2025-2030 год.

Поканети се претставници на малите и средните претпријатија, деловните асоцијации, невладините организации и други институции и тела да го дадат својот придонес во изготвување на новата Стратегија.

На **19 ноември 2024**  год Работната Група заедно со експертите на ЕУ проектот за развој на МСП и дискусијата на сите останати чинители од Тетово и Штип ќе ја изготват **Нацрт верзијата на националната стратегија за развој на МСП 2025 2030 година.**